钦定古今图书集成/明伦汇编/人事典/第080卷 > 《岁暮归南山》孟浩然
## 钦定古今图书集成/明伦汇编/人事典/第080卷 > 《岁暮归南山》孟浩然

按本传：王维私邀浩然入内署，俄而元宗至，浩然匿床下，维取实对，帝喜曰：“朕闻其人而不见也。” 诏使出，帝问其诗，浩然再拜，自诵此诗，至“不才明主弃” 之句，帝曰：“卿不求仕，而朕未尝弃卿，奈何诬我？” 因放还。

北阙休上书，南山归敝庐。不才明主弃，多病故人疏。
白发催年老，青阳逼岁除。永怀愁不寐，松月夜窗虚。

直木忌先伐，芳兰哀自焚。盈满天所损，沉冥道为群。
东海汎碧水，西关乘紫云。鲁连及柱史，可以蹑清芬。

又

燕昭延郭隗，遂筑黄金台。剧辛方赵至，邹衍复齐来。
奈何青云士，弃我如尘埃。珠玉买歌笑，糟糠养贤才。
方知“《黄鹤》举”，千里独徘徊。

又

《宝剑双蛟龙》，“雪花照芙蓉。精光射天地，雷腾不可冲。
一去别金匣，飞沈失相从。风胡灭已久，所以潜其锋。
吴水深万丈，楚山邈千重。雌雄终不隔，神物会当逢。”

又

郢客吟《白雪》，遗响飞青天。徒劳歌此曲，举世谁为传。
试为巴人唱，和者乃数千。吞声何足道，叹息空凄然。